Kongehusets 100-årsmedalje

Kongehusets 100-årsmedalje er en norsk, kongelig medalje, innstiftet av kong Harald 25. november 2005 til minne om det norske kongehusets hundreårsjubileum. Innstiftelsesdagen markerte hundreåret for kong Haakons ankomst til Norge.

 Utforming 
Kongehusets 100-årsmedalje er i sølv. Medaljen er rund med en diameter på 30 mm og har en kongekrone på toppen. På avers bærer den kong Haakon VIIs portrett sammen med innskriften «KONGEHUSET 100 ÅR». Revers har en krans av eikeblader. Over kransen står innskriften «ALT FOR NORGE», valgspråket for kong Haakon, kong Olav og kong Harald. Under eikekransen er årstallene «1905–2005» plassert.

Medaljen er opphengt i et blått bånd med kanter i hvitt og rødt. Dette er fargene i Norges flagg. Samme fargemønster ble også benyttet i båndet for ordenen Den norske løve.

Medaljen er produsert av firmaet Carl Poellath.

 Tildeling 
Kongehusets 100-årsmedalje ble tildelt i forbindelse med feiringen av hundreåret for Norges selvstendighet og kongehuset i 2005.Heder og ære. Nasjonale og internasjonale dekorasjoner brukt i Norge , bilag til Forsvarets Forum, nr. 5, 2012, Oslo: Forsvarets Forum / Forsvarets Veterantjeneste, 2012, s. 22. Medaljen ble tildelt medlemmer av kongehuset, etterkommere etter kong Haakon og dronning Maud, personer ved Det kongelige hoff, regjeringens medlemmer, Stortingets presidentskap, fylkesmenn, Den norske kirkes biskoper, politimestre, andre tjenestemenn og personer som har bistått kongefamilien.«Kongehusets 100-årsmedalje», Samlerforumet. Lest 5. november 2015. Det ble produsert ca. 400 medaljer, hvorav 366 ble utdelt.Harald Hallberg: Norske dekorasjoner. Tildelt med bånd til å bæres på uniform eller sivilt antrekk, Ålgård: Dreyer bok, 2012, s. 228.

 Rangering 
Kongehusets 100-årsmedalje rangerer som nummer 29 på listen over offisielle norske utmerkelser, bak H.M. Kongens erindringsmedalje i gull, men foran Kong Haakon VIIs minnemedalje.«Norske dekorasjoner», Kongehuset. Lest 5. november 2015.

 Referanser 

Kategori:Det norske monarkiet
Kategori:Norske utmerkelser
Kategori:Utmerkelser etablert i 2005